رحت هجمت عليه و هو صار يصرخ بصوت عالي مسكتو من دانو شلعتها و حملت الشبشب و ضليت اسلخ فيه ع قفاه و هو يعيط و يتفلت امي اجت ع صياحنا و قعدت ساعه تفرق بيناتنا و تفكني عنو ونا زي البقره الهايجه عيوني حمر و بعض ع سناني و بضرب اخوي تنهنه من العياط و قلب لونو ازرق امي مسكتني من شعري بالأخر و جرتني مشان اتركو و هو رمى حالو عالأرض و عمل حالو ميت و امي كملت علي بالحفاي و ما خلت مسبه الا حكتها باللحظه الي حكت فيها الله يلعن ابوكم الي ما عرف يربيكم يا ولاد الكلب ابوي كان بدخل عالبيت و سمع المسبه و ابوي عقلو و الحيط واحد عندو اي اشي مسموح الا امي تسب عليه رمى يمين الطلاق ع امي و طلع و امي من حرتها لمت غراضها و راحت عند اهلها و اخوي لسا عامل حالو ميت عالأرض المهم مرق شهرين و امي حردانه و مو راضيه ترجع و ابوي جكر فيها فقعها جيزه تانيه و العيله خرب وضعها عالآخر هاد كلو من تحت راس شيبس بيتزا ابو الخمسطاشر قرش و من تحت راس كرشي البقري الي ما عندو كبرياء 